Silling to ślōnskŏ strōna internetowŏ ôd pisŏrza i tumacza Grzegorza Kulika. Silling je ôddany wolnymu ôprogramowaniu. Funkcyje. Na strōnie idzie znojś katalog ôprogramowanio po ślōnsku, Korpus Ślōnskij Mŏwy i translatōr polsko-ślōnski i ślōnsko-polski. "Translatōr" je zbudowany na wolnyj i ôtwartozdrzōdłowyj platformie maszinowego przekładu Apertium. Poznowo bez 22300 słōw bazowych, co dowo kole 70-80 procynt pokrycio tekstu. "Korpusu Ślōnskij Mowy" sie używo do analizy statystycznyj, testowanio hipotez statystycznych, sprawdzanio wystōmpiyń abo weryfikowanio prawideł jynzykowych na danym polu godki. Bibliŏtyka Silling. We rōmach projektu Silling robiōne sōm tyż przekłady literatury na ślōnsko godka. Autorym wszyjskich przekładōw je Grzegorz Kulik. Do dzisiej przełożōnych było 8 literackich tekstōw. Sōm to: "Czerwōnŏ Kapuca" (Braciŏ Grimm) "Dej pokōj" (Franz Kafka, "Gibs auf", 1922) "Jōnek muzykant" (Henryk Sienkiewicz, "Janko muzykant", 1879) "Ôni sōm z miynsa" (Terry Bisson, "Theyre Made Out of Meat", 1991) "Ôstatni gwoździŏrz" (Feliks Steuer, "Ostatni gwojździaurz", 1935) "Tyn Kampf z tym Drachym" (Dr. Haase, "Der Kampf mit dem Drachen", 1889) "Tyn Ritter Toggenburg" (Dr. Haase, "Ritter Toggenburg", 1889) "Z naszyj ziymie ślōnskij" (Feliks Steuer, "Z naszej ziymiy ślōnskej", 1935)